VS001724
Datum: 1995-01-12T01:00:00.000+01:00
datum_sodbe_i_stopnje: 2003-04-08T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe sluha in njihove posledice
fischer: srednje hudi primeri
odskodnina: 2.500.000,00 SIT
opombe: II Ips 403/2006 Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Poklicni vojak, v času nesreče poveljnik pehotne enote, sedaj na mestu referenta.

## Škodni dogodek

Poškodovan na strelišču, ko je nadziral streljanje vseh posadk.

## Poškodba

Akustična poškodba notranjih ušes.

## Telesne bolečine

500.000,00 SIT Akutna akustična travma bolečin v pravem pomenu besede ne povzroča, je pa tožnik trpel mesec dni trajajoče izjemno moteče zvonjenje in piskanje v ušesih.

#### Ambulantno zdravljenje

10x specialistični pregled, 1x pregled v splošni ambulantie.

#### Rehabilitacija

Uporaba slušnega aparata.

#### Nevšečnosti med zdravljenjem

Različne preiskave. 4 mesečno jemanje zdravil za boljši potek zdravljenja.

## Strah

200.000,00 SIT Neposredno ob dogodku je tožnik doživel intenziven primarni strah, sekundarna zaskrbljenost pa je bila prisotna naslednjih 12 mesecev do takrat, ko so kontrolne preiskave pokazale praktično enako stanje sluha kot pri predhodnih pregledih.

## Zmanjšanje življenjske aktivnosti

1.800.000,00 SIT Pri tožniku je ugotovljena binavralna izguba sluha po Fowlerju za 12%. Tožnikov sluh je prizadet in se bo z leti zaradi fiziološke dodatne starostne naglušnosti še poslabšal. Izguba sluha je tolikšna,da tožnika sigurno moti pri vsakodnevnih življenjskih aktivnostih in tudi pri delu. Izogibati se mora vsakega dela v akustičnih razmerah, ker bi lahko hrup pripeljal do dodatne prizadetosti sluha. Prizadetost sluha je tolikšna, da je bil predpis slušnega aparata upravičen.

---

ZOR člen 200, 203